CELEX: 62015CN0660
Language: sk
Date: 2015-12-08 00:00:00
Title: Vec C-660/15 P: Odvolanie podané 8. decembra 2015: Viasat Broadcasting UK Ltd proti rozsudku Všeobecného súdu (ôsma komora) z 24. septembra 2015 vo veci T-125/12, Viasat Broadcasting UK Ltd/Európska komisia

15.2.2016   
            
            
               SK
            
            
               Úradný vestník Európskej únie
            
            
               C 59/9
            
         Odvolanie podané 8. decembra 2015: Viasat Broadcasting UK Ltd proti rozsudku Všeobecného súdu (ôsma komora) z 24. septembra 2015 vo veci T-125/12, Viasat Broadcasting UK Ltd/Európska komisia
   (Vec C-660/15 P)
   (2016/C 059/09)
   Jazyk konania: angličtina
   
      Účastníci konania
   
   
      Odvolateľka: Viasat Broadcasting UK Ltd (v zastúpení: M. Honoré a S. Kalsmose-Hjelmborg, advokater)
   
      Ďalší účastníci konania: Európska komisia, Dánske kráľovstvo, TV2/Danmark A/S
   
      Návrhy
   
   Odvolateľka navrhuje, aby Súdny dvor:
   
               —
            
            
               zrušil rozsudok vo veci T-125/12, Viasat Broadcasting UK Ltd/Komisia,
            
         
               —
            
            
               zrušil rozhodnutie Komisie 2011/839/EÚ (1) z 20. apríla 2011 o opatreniach Dánska v prospech TV2/Danmark (Ú. v. EÚ L 340, s. 1), a
            
         
               —
            
            
               zaviazal žalovanú v prvostupňovom konaní na náhradu trov konania Viasat v prvostupňovom konaní aj konaní pred Súdnym dvorom
               alternatívne
            
         
               —
            
            
               zrušil rozsudok napadnutý odvolaním,
            
         
               —
            
            
               vrátil vec Všeobecnému súdu na ďalšie konanie a rozhodnutie, a
            
         
               —
            
            
               určil, že trovách prvostupňového a ďalšieho konania sa rozhodne neskôr.
            
         
      Dôvody a hlavné tvrdenia
   
   Na podporu svojich návrhov Viasat tvrdí, že Všeobecný súd vychádzal z nesprávneho právneho posúdenia, keď určil, že Komisia pri svojom posúdení podľa článku 106 ods. 2 ZFEÚ nebola povinná zohľadniť skutočnosť, že pomoc sa poskytla TV2 bez zachovania základných zásad transparentnosti a účelnosti nákladov.
   Konkrétnejšie, Viasat tvrdí, že Všeobecný súd vychádzal z nesprávneho právneho posúdenia, keď (1) vychádzal rozsudku M6 a súvisiacej judikatúry pri zamietnutí návrhov Viasat, (2) uviedol, že tvrdenia Viasat vedú do „logickej slepej uličky“, (3) odmietol význam oznámení o prevádzkovaní služieb všeobecného hospodárskeho záujmu z rokov 2005 a 2011 a oznámenia o vysielaní z roku 2009, (4) rozhodol, že oznámenie o vysielaní z roku 2001 bráni Komisii v uplatnení metód, ktoré podľa názoru Viasat vychádzajú z článku 106 ods. 2 ZFEÚ.
   
      (1)  Rozhodnutie Komisie z 20. apríla 2011 o opatreniach Dánska (C 2/03) v prospech TV2/Danmark
   
      Ú. v. EÚ L 340, s. 1